|  |  |
| --- | --- |
|    | **Šiame straipsnyje pernelyg plačiai remiamasi su straipsnio objektu artimai susijusiais šaltiniais.**Dėl to straipsnyje pateikiama informacija gali būti nepakankamai objektyvi. Jei galite, straipsnio informaciją pagrįskite nuorodomis į nepriklausomus antrinius šaltinius |

 *Kitos reikšmės – Jėzuitų gimnazija.*
Koordinatės: 54°40′40″š. pl. 25°17′18″r. ilg.﻿ / ﻿54.677817°š. pl. 25.288249°r. ilg.﻿ / 54.677817; 25.288249

|  |
| --- |
| **Vilniaus jėzuitų gimnazija** |
| [[Vaizdas:|Vilniaus jėzuitų gimnazija herbas|center|100px]] |
| Vilniaus jėzuitų gimnazija |
| **Adresas** | Augustijonų g. 5,01127 Vilnius |
| **Direktorius(-ė)** | Edita Šicaitė SSC |
| **Mokinių skaičius** | 886 (2023)808 (2020) |
| **Įkūrimo data** | 1570 m. |
| **Uždarymo data** | {{{uzdarimo data}}} |
| **Išleista laidų** | 24 |
| **Pedagogų skaičius** | 97 |

Vartai (2009 m.)
Vartai (2020 m.)

  

**Vilniaus jėzuitų gimnazija** – dieninė, savarankiško mokymosi bendrojo lavinimo mokykla Vilniuje, vykdanti pradinio, pagrindinio, vidurinio ugdymo bei neformaliojo švietimo programas lietuvių kalba. Įstaigos kodas 291812440. Gimnazijos steigėjas – Lietuvos ir Latvijos jėzuitų provincija.

Istorija
--------

1570 m. liepos 17 d. įsteigta viena seniausių Lietuvos vidurinių mokyklų – *Collegium Vilnense Societati Jesu* (liet. *Vilniaus jėzuitų kolegija*). Pirmasis rektorius – jėzuitas Stanislovas Varševickis. 1572 m. pradėtos skaityti logikos paskaitas, vėliau imta mokyti matematikos, teologijos, hebrajų kalbos. 1757 m. po sunkaus karų, okupacijos ir marų šimtmečio, jėzuitų kolegija prie Vilniaus universiteto pertvarkyta į kilmingųjų kolegiją (*collegium nobilium*). Ji įsikūrė vėliavininko Kazimiero Šiškos jėzuitams padovanotame žemės sklype ir namuose, esančiuose prie šv. Kazimiero bažnyčios ir vienuolyno.

1773 m. panaikinus jėzuitų ordiną, kolegijos pastatai sunyko, vėliau caro valdžios atiduoti kareivinėms. 1918 m. Vilniaus vyskupui Jurgiui Matulevičiui pavedus, vokietis jėzuitas Friedrichas Muckermanas pradėjo paruošiamuosius jėzuitų gimnazijos atkūrimo darbus. 1919 m. balandį, lenkams išvijus bolševikus, prie šv. Kazimiero bažnyčios įsikūrė Lenkijos provincijos jėzuitai. 1921 m. jie senuose kilmingųjų mokyklos pastatuose atidarė jėzuitų berniukų gimnaziją. Pirmaisiais metais ją lankė 135 moksleiviai. 1938–1939 mokslo metais gimnazijoje mokėsi 580 gimnazistų.

Lietuvai atgavus Vilnių, jėzuitų generolo V. Leduchovskio dekretu gimnazija perduota Lietuvos jėzuitų provincijolo jurisdikcijai. 1939–1940 m. Vilniaus jėzuitų gimnazija veikė kaip Kauno jėzuitų gimnazijos filialas. Sovietų okupacinė valdžia ją uždarė. Pokario metais jėzuitų gimnazijos patalpose atidaryta **Vilniaus pirmoji berniukų gimnazija**, vėliau pertvarkyta į Antano Vienuolio vidurinę mokyklą.

1982 m. mokykla pradėta rekonstruoti, darbai nebaigti. 1994 m. lapkričio 11 d. Vilniaus miesto valdyba pastatus sugrąžino šeimininkams. Tą patį mėnesį susikūrė gimnazijos steigimo iniciatyvinė grupė. 1995 m. vasarį Lietuvos jėzuitų provincijolas kun. Jonas Boruta SJ kreipėsi į Vilniaus arkivyskupą metropolitą A. J. Bačkį, prašydamas sutikimo atkurti gimnaziją. 1995 m. birželio 19 d. Vilniaus arkivyskupas metropolitas dekretu pritarė sumanymui. 1995 m. rugsėjo 11 d. gimnazija atkurta; mokslo metus pradėjo 336 moksleiviai ir 54 mokytojai. Sukomplektuotos 5-11 klasės. Nuo 1996 m. rugsėjo 1 d. gimnazijos 9 klasei suteiktas humanitarinio profilio pirmosios gimnazinės klasės statusas. Sustiprintu lygiu pradėta mokyti lietuvių, vokiečių ir anglų kalbų.

1997 m. išleista pirmoji abiturientų laida. Nuo 1997 m rugsėjo 1 d. LR švietimo ministerijos kolegija Vilniaus jėzuitų gimnazijos 9 klasei suteikė realinio profilio pirmosios gimnazijos klasės statusą. 1999 m. birželio 11 d. Švietimo ir mokslo ministro įsakymu Nr. 760 ir provincijolo t. A. Saulaičio SJ dekretu Nr. 1 nuo 1999 m. rugsėjo 1 d. mokyklai suteiktas realinio ir humanitarinio profilio gimnazijos statusas. 2007 m. rugsėjį priešais gimnaziją pastatytas sporto aikštynas. 2011 m. bibliotekoje įrengta papildoma klasė. 2021 m. pastatytas naujas priestatas, kuriame įsikūrė gimnazijos biblioteka (vad. *Lojoteka*).

Direktoriai
-----------

* Kun. Antanas Gražulis SJ
* Faustas Meškuotis
* Br. Virgilijus Saulius SJ
* Kun. Artūras Sederevičius SJ
* Ses. Edita Šicaitė SSC

Taip pat skaitykite
-------------------

* Kauno jėzuitų gimnazija
* Šv. Ignaco Lojolos kolegija

Šaltiniai
---------

1. ↑  *Vilniaus jėzuitų gimnazija*. aikos.smm.lt.
2. ↑   Archyvuota kopija 2021-04-26 iš Wayback Machine projekto.

Nuorodos
--------

* Gimnazijos svetainė
* Facebook puslapis

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RVilniaus mokyklos |
| --- |
|  |
| Gimnazijos | 
Antakalnio · *Akiračio suaugusiųjų* · Jono Basanavičiaus · Mykolo Biržiškos· *carinių laikų* · *Centro* · Simono Daukanto · *Mstislavo Dobužinskio* · Fabijoniškių · Gabijos · jėzuitų · šv. Jono Pauliaus II · Juventos · Vasilijaus Kačialovo · Karoliniškių · Simono Konarskio · Sofijos Kovalevskajos · Juzefo Ignacijaus Kraševskio · krikščionių · Šv. Kristoforo · Abraomo Kulviečio · Laisvės · *Joachimo Lelevelio* · Joachimo Lelevelio inžinerijos · licėjus · lietuvių namai · *žydų Menachemo* · Marinos Mižigurskajos privati · Minties · Salomėjos Nėries · Ozo · Palaimintojo Teofilaus Matuliono · Pilaitės · prancūzų licėjus · privati · Aleksandro Puškino · Radvilų · Salininkų · Santaros · Saulės · *Senamiesčio* · Senvagės · Vladislavo Sirokomlės · Prančiškaus Skorinos · Šolomo Aleichemo ORT · Tarptautinė Amerikos · Trakų Vokės · Tuskulėnų · Užupio · Varpo suaugusiųjų · *Seserų Nazaretiečių* · Vytauto Didžiojo · Žaros · Žemynos · Žirmūnų · Žvėryno |
|  |
| Progimnazijos | 
Antakalnio · Žygimanto Augusto · Ąžuolyno · Baltupių · Jono Basanavičiaus · Simono Daukanto · kunigaikščio Gedimino · Gerosios vilties · Jeruzalės · šv. Jono Pauliaus II · šv. Kristoforo · Maironio · Martyno Mažvydo · Naujininkų · Emilijos Pliaterytės · Barboros Radvilaitės · Ryto · Sausio 13-osios · Sietuvos · Spindulio · Simono Stanevičiaus · Taikos · Antano Vienuolio · Petro Vileišio · Vilnios · Pavilnio · Žemynos |
|  |
| Pagrindinės mokyklos | 
Ateities · Levo Karsavino · Lazdynų · Liepkalnio · *Liudvinavo* · karaliaus Mindaugo · Naujamiesčio · Pavilnio · *Panerių* · *Platiniškių* · Saulėtekio · Šaltinėlio privati · *Šaltinio* · Valdorfo · Viršuliškių · *Antano Vivulskio* |
|  |
| Pradinės mokyklos | 
*Dvarčionių* · Filaretų · Prano Mašioto · Vytės Nemunėlio · Pelėdos · Šeškinės · Šviesos · Vyturio · Žėručio · Žiburio |
|  |
| Specializuotos mokyklos | 
Aidas · Atgajos · Šilo · *Rasos* · Verkių · Vilties |
|  |
| *Pasviruoju šriftu* pažymėtos buvusios mokyklos |

 |